PLAN DE BECAS MUNICIPAIS DO CONCELLO DE NIGRÁN
ADMINISTRACIÓN LOCAL — Municipal — Nigrán (Convocatoria becas, 01/04/2015)

Visto o expediente (AEDL 09/2015) dictaminado pola Comisión Informativa de Asuntos Xerais o 19/02/15, e levada a cabo o 26/02/15 a correspondente tramitación en Pleno do Primeiro Plan de Becas Municipais do Concello de Nigrán, procede iniciar os trámites establecidos para poñer en marcha dito plan de becas que se rexe polas seguintes cláusulas: Estas bases teñen por obxecto a convocatoria do Primeiro Programa de Becas Municipais do Concello de Nigrán (PBM) orientado a que as persoas participantes adquiran cualidades valoradas polo entorno empresarial mellorando tanto as súas habilidades profesionais como personais, necesarias para desenvolver a súa carreira profesional en contextos como o actual, altamente competitivos e dotando aos beneficiarios/as das competencias e aptitudes necesaria para facilitar e mellorar a súa inserción no mercado laboral, aprendendo e poñendo en práctica técnicas e ferramentas útiles para o desenvolvemento profesional nas distintas organizacións empresariais existentes. Poderán ser beneficiarias destas becas as persoas físicas que, tendo plena capacidade de obrar e non estando inhabilitadas para obter axudas e subvencións públicas, reúnan os seguintes requisitos: Estar en posesión das titulacións e perfil específico que se establezan para cada unha das becas finalmente convocadas nos distintos Anexos que acompañan a esta convocatoria. Acreditar o coñecemento da lingua galega, nivel Celga III. Non estar incapacitado fisicamente nin padecer enfermidade que poida impedir o desenvolvemento da actividade obxecto da beca. Estar desempregadas inscritas na oficina do Servizo Público de Emprego de Galicia. Constar empadroadas neste concello, con antigüidade de seis meses, en relación coa data desta convocatoria. Non ter experiencia laboral previa na profesión ou área de coñecementos, entendendo por tal non ter estado/a contratado/a polos grupos de cotización correspondentes aos niveis formativos da titulación esixida ou non ter estado/a de alta como autónomo/a, en actividades relacionadas co obxecto da beca, nen gozar con anterioridade doutra beca de calquera organismo público e/u privado para formarse na súa rama profesional. Non estar recibindo ningún tipo de retribución derivada da realización de traballo, tanto por conta allea como por conta propia, así como o cobro das distintas prestacións por desemprego e/ou de calquera outra tipo de becas de similares características. Estar dispostas a asumir os gastos de desprazamento ao centro de formación de destino. Non estar incursas nalgunha das prohibicións sinaladas no artigo 13 da lei 38/2003, de 17 de novembro, xeral de subvencións. Este programa de formación e capacitación profesional financiado con cargo a fondos municipais está directamente vinculado á previa realización e finalización de ciclos medios e/ou superiores de FP que se convocan en cada unha das ofertas concretas, e ten un carácter práctico fundamental, ao consistir esencialmente na realización de prácticas formativas nos distintos departamentos municipais de forma titorizada. A obtención das becas incluidas no PBM xera o dereito a percibir a asignación económica coa que están dotadas, sen que en ningún caso a realización do programa de formación de lugar á existencia de relación laboral de ningún tipo entre o/a becario/a e o concello, polo que, ao seu remate, o participante non xera dereito a ningún tipo de indemnización. Nestas becas de formación para a inserción laboral, cumprirase a normativa de aplicación, como a Lei 27/2011, de 1 de agosto, sobre actualización, adecuación e modernización do sistema da Seguridade Social e o Real decreto 1493/2011, de 24 de outubro, polo que se regulan oa términos e as condicións de inclusión no Réxime Xeral da Seguridade Social das persoas que participen en programas de formación. O estatus xurídico das persoas ás que se adxudiquen estas becas será de becarios/as do Concello de Nigrán. Durante o seu período de formación, quedarán suxeitos/as ás normas desta administración local, sen que en ningún caso iso comporte a existencia de relación laboral de ningún tipo entre esta entidade e o/a becario/a, posto que a relación que nace da concesión da beca é de natureza extra laboral. As becas serán concedidas por este concello en interese do/a propio/a beneficiario/a, tendo a dotación económica das mesmas a natureza de axudas a súa formación ou gratificación, e non de remuneración ou salario. Durante o período de formación, os/as becarios/as deberán atender as orientacións que lles formulen os/as titores/as designados/as polo concello, no exercicio da súa acción formativa. Os/as titores/as avaliarán a actitude e aptitude dos/as becarios/as respecto da formación práctica que se leve a cabo. A labor formativa desenvolvida polo concello a favor dos/as becarios/as non suporá a existencia dun vínculo laboral entre ambas partes. As actividades dos/as becarios/as serán formativas e de carácter práctico, sen que en ningún suposto ostenten a condición de responsables, ni tan sequera de facto, da execución de calquera tipo de actividade. Os/as becarios/as deberán estar supervisados/as e controlados/as polo/a titor/a que se lles designe, que será quen adopte calquera decisión que se considere necesaria e vele porque os/as becarios/as aproveiten con éxito o proceso de formación. Os/as becarios/as atendidas as características deste plan, serán incluidos/as, por asimilación, no Réxime Xeral da Seguridade Social en función do previsto no Real Decreto 1493/2011, de 24 de outubro, polo que se regulan os termos e as condicións de inclusión no Réxime Xeral da Seguridade Social das personas que participen en programas de formación, accedendo á acción protectora da Seguridade Social do Réxime Xeral da Seguridade Social, coa única exclusión da protección por desemprego, FGS e FP. As becas de formación terán unha duración de 6 meses, prorrogables por outros seis, en función do aproveitamento demostrado durante o primeiro período formativo, e á proposta do/a titor/a correspondente co visto e prace do Alcalde, unha vez analizada a memoria obrigatoria por parte de cada un dos/as beneficiarios/as. A data de inicio deste programa será fixado polo concello en atención ás circunstancias e dispoñibilidade desta entidade en relación coa implantación do programa formativo e será comunicada aos/ás becarios/as con antelación suficiente ao momento de inicio. A dotación económica das becas, determinada polo nivel de titulación, será de 800,00 euros brutos/mes para calquera nivel de ciclos de formación profesional, que se imputarán ás aplicacións orzamentarias correspondentes: 241/48100, aplicación: Becas fomento de emprego. O pagamento das becas realizarase a partir da data de incorporación da persoa beneficiaria, por mensualidades completas ou a parte proporcional. Esta cantidade será incompatible con calquera outra actividade remunerada, calquera que sexa a súa natureza. Como xa se sinalou, a consideración de becario/a non xerará, ao remate da mesma, dereito a ningún tipo de indemnización económica. Os/as participantes neste programa terán os seguintes dereitos: 1. Desfrutar dun período máximo de 6 meses, prorrogables por outros 6, de formación práctica nalgún dos departamentos municipais determinado en correlación coa formación previa do/a beneficiario.2. Poñer en práctica os coñecementos adquiridos durante a carreira profesional mediante a realización de prácticas formativas nun entorno de traballo real.3. Desenvolver as habilidades e competencias profesionais e persoais acordes ao seu perfil.4. Tomar contacto coa realidade laboral e desenvolver a súa capacidade de adaptación e integración na dinámica cotiá da entidade.5. Acceder ao Réxime Xeral da Seguridade Social a á súa acción protectora, segundo o establecido no real decreto 1493/2011, de 24 de outubro, polo que se regulan os termos e as condicións de inclusión no Réxime Xeral da Seguridade Social das persoas que participen en programas de formación.6. Ser titorizado/a por algún/s profesional municipal directamente relacionado/a coa área de formación e tarefas a desenvolver por parte do/a beneficiario/a.7. Percibir unha dotación polo periodo formativo integrada por: Unha asignación de 800,00 euros brutos por cada mes (xornada completa) en que desenvolva de forma eficaz e efectiva a formación práctica en que consista a beca, ou a cantidade económica proporcional que corresponda en función da data de incorporación e finalización da mesma. Sobre esta contía, o concello practicará as retencións que resulten esixibles, no seu caso, de acordo coa normativa aplicable incluida a cantidade que en concepto de aportación pola beca deba aboarse á Seguridade Social.8. Desfrutar dun permiso de formación a domicilio de 11 días hábiles por cada período de formación de 6 meses, que, para únicos os efectos de control administrativo, solicitaranse de conformidade co establecido na normativa municipal para o desfrute das vacacións dos empregados/as públicos/as. As obrigas que terán que asumir os/as beneficiarios/as destas becas son as seguintes: 1. Incorporarse ao concello no departamento e na data sinalada.2. Respectar, en todo momento, a normativa do concello, seguindo as instrucións que lle sexan dadas polo mesmo e cumprir o programa formativo.3. Cumprimentar e remitir ao concello, dentro do prazo que se lles traslade, a documentación que se esixa ao adxudicárselles as becas.4. Observar durante todo o período da beca a actitude e o interese necesarios para un bo aproveitamento da formación.5. Atender ás orientacións que reciban dos/as titores no exercicio da súa acción formativa, integrándose na dinámica do departamento ao que sexan asignados/as.6. Axustar o seu comportamiento ao código ético e de actuación vixente no concello durante todo o periodo formativo, que lles será trasladado para o seu coñecemento 7. Respectar en todo momento o Plan de Prevención de Riscos do concello, do que serán debidamente informados polo mesmo.8. Cumprir as normas establecidas polo concello en todo o relativo ao desenvolvemento profesional tales como horario, asistencia, puntualidade, realización das tarefas encargadas, etc., debendo observar rigorosamente en todos os seus aspectos o plan de formación concretado polo/a titor/a que lle sexa asignado/a.9. Asistir e participar de xeito activo nas reunións de titoría que poidan organizarse, no seu caso.10. Comunicar de inmediato ao/á seu/súa titor/a cualquera incidencia que afecte ao normal desenvolvemento do período formativo.11. Asistir e participar activamente nas distintas actividades que o concello poña en marcha dentro deste programa (formativas, divulgativas, organizativas.), para garantir o seu correcto desenvolvemento.12. Gardar con absoluto rigor o segredo profesional sobre canta información poida chegar a coñecer en relación co desenvolvemento da súa beca. Este compromiso será válido, non só durante a beca, senon tamén unha vez finalizada ésta.13. Elaborar unha memoria á finalización do primeiro período formativo de 6 meses (documento que será analizado polo/a titor/a e base da súa proposta de prórroga ou non da beca) e, no seu caso, unha memoria final sobre os contidos formativos teórico/prácticos adquiridos ao longo do proceso.14. Comunicar de forma oficial e fidedigna, en caso de enfermidade ou accidente, a súa situación a este concello, presentando o oportuno parte médico xustificativo.15. Os dereitos de propiedade intelectual ou industrial rexistrados que, no seu caso, se puideran derivar da aplicación da acción formativa recibida polos/as becarios/as, pertencerán ao concello, sen perxuizo de que, previa autorización escrita deste, poidan ser empregados polo/a becario/a.16. Rexeitar, pola incompatibilidade xa recollida no apartado 6 destas bases, a calquera outra actividade remunerada durante o desfrute da beca. O Concello de Nigrán poderá resolver de forma unilateral a beca, no suposto de que se advirta unha falta de actitude e/ou aptitude esixible ao/á beneficiario/a da mesma, mediante escrito debidamente motivado ao/á beneficiario/a notificado de forma oficial. O/a beneficiario/a poderá renunciar de forma voluntaria á beca, mediante escrito dirixido ao concello e notificado de forma oficial. As vacantes producidas por estes ou outros motivos, poderán cubrirse sempre que, a xuizo motiviado e escrito do/a titor/a, o período de tempo restante para a finalización da beca permita un aproveitamento formativo axeitado ao/á beneficiario/a. Calquera incidencia xurdida no desenvolvemento deste programa será resolta por parte do concello, sen posibilidade de recurso. Ao remate da beca, o concello expedirá unha certificación, segundo o establecido no artigo 1.2. do Real Decreto 1493/2011, de 24 de outubro, polo que se regulan os termos e as condicións de inclusión no Réxime Xeral da Seguridade Social das persoas que participen en programas de formación, no que se fará constar, de conformidade coa valoración efectuada polo/a titor/a designado/a, o grao de aproveitamenteo formativo obtido polo/a beneficiario/a. Nesta primeira convocatoria do PBM do Concello de Nigrán, as becas ofertadas son as seguintes: 1. Catro (4) becas de ciclo medio de xestión administrativa para ás áreas de Rexistro/Arquivo (1), Persoal (1), Servizos Urbanos (1), Centro Antena (1). (ANEXO I). 2. Unha (1) beca de ciclo superior de administración e finanzas para a área de Recadación. (ANEXO II). 3. Unha (1) beca de ciclo superior de animación sociocultural, para o Centro de Información á Muller (ANEXO III). Tipo de xornada: completa, de luns a venres, en horario de mañá. Condicións económicas: 800,00 euros brutos ao mes. Tipo de relación xurídica: beneficiario/a dunha beca de formación do Concello de Nigrán. Tipo de sistema de acceso á beca: proba teórico/práctica e baremación curricular, partindo dos requisitos mínimos establecidos na norma reguladora desta liña de becas. Poderán ser beneficiarias destas becas as persoas físicas que, tendo plena capacidade de obrar e non estando inhabilitadas para obter axudas e subvencións públicas, reúnan os requisitos recollidos na Cláusula 2 destas Bases Xerais (“Beneficiarios”) e no Anexo corresponente. Proba práctica escrita, eliminatoria e puntuable: mínimo 3 puntos, máximo 6,00 puntos. Proba práctica oral – Entrevista curricular persoal, non eliminatoria e puntuable: máximo 1,00 punto. Valoración CV, non eliminatorio e puntuable: máximo 3 puntos.13. D.1. Proba práctica eliminatoria e puntuable: mínimo: 3,00 puntos; máximo 6,00 puntos. O Tribunal establecerá un conxunto de probas nas que se valorará o manexo de equipos informáticos, o dominio do idioma galego e demáis coñecementos técnicos necesarios para realizar as tarefas propias da beca. Será necesario obter 3 puntos para pasar á seguinte fase de selección. Sobre coñecementos informáticos/galego: Consistirá en demostrar o correcto manexo do programa Open Office Writer (tratamento de textos) e Open Office Calc (folla de cálculo) durante un período máximo de 60 minutos. Ademais do coñecemento da aplicación, teráse en conta a rapidez e a perfección na realización do exercicio. Cualificarase de 0 a 4 puntos, sendo necesario obter un mínimo de 2,00 puntos para aprobar esta proba. Os/as aspirantes que non superasen esa puntuación quedarán eliminados do proceso.13. D.2. Proba oral / Entrevista curricular persoal puntuable non eliminatoria: máximo 1,00 puntos. O Tribunal dirixirá aos/ás aspirantes todas aquelas preguntas relacionadas coa proba práctica realizada ou relativas a aspectos profesionais e/ou técnicos que se consideren axeitadas para garantir a idoneidade do/a candidato/a á beca.13. D.3. Baremación de CV, puntuable non eliminatoria: máximo 3,00 puntos, en función do establecido en cada un dos Anexos que integran dita convocatoria, para cada titulación. Unha vez rematado o proceso de acceso á beca e, en aplicación da Lei orgánica 3/2007, de 23 de marzo, para a igualdade efectiva de mulleres e homes, en caso de empate en puntos entre un home e unha muller, primarase a presencia de mulleres en sectores nos que se atopan infrarrepresentadas. Se o empate se producise entre dúas persoas do mesmo sexo, ou sendo de sexos distintos non houbese lugar á aplicar a devandita lei orgánica e non existise ningún criterio técnico para proceder ao desempate, primarase a presentación oficial da solicitude de participación por Rexistro de Entrada. Tras este proceso de selección, as posibles suplencias, quedarán establecidas por orde de puntuación segundo recolla a acta de selección. As persoas que desexen tomar parte neste proceso de acceso á beca deberán facelo mediante instancia dirixida ao Sr. Alcalde-Presidente xunto co resto da documentación mínima recollida nesta convocatoria. O modelo de instancia específico, estará a disposición de todos/as os/as candidatos/as no Rexistro Municipal, no Departamento de Emprego, no Centro Antena e na páxina web municipal. A presentación das solicitudes poderá facerse no rexistro xeral de documentos do Concello, ou en calquera das formas establecidas no art.38.4 da Lei 30/92, de Réxime Xurídico das Administracións Públicas e do Procedemento Administrativo Común. Co fin de axilizar o proceso, os/as aspirantes que non presenten as solicitudes directamente no rexistro xeral do Concello, deberán comunicalo por telegrama, fax (986 383 931), ou outro medio no mesmo día da súa presentación, que deberá estar sempre dentro do prazo establecido nestas bases. Os/as aspirantes que precisen adaptacións de medios e/ou tempo para a realización das probas de acceso á beca, presentarán escrito, xunto á solicitude de participación, no que se especifique o tipo de adaptación que solicitan, así como o certificado médico xustificativo da adaptación solicitada. A adaptación de tempos levarase a cabo de conformidade co disposto na Orde PRE/1822/2006, de 9 de xuño, pola que se establecen os criterios xerais para a adaptación de tempos adicionais nos procesos selectivos para o acceso ao emprego público de persoas con discapacidade. O prazo de presentación das solicitudes será de 7 días hábiles, contados a partir do seguinte á publicación destas bases no BOP de Pontevedra. Rematado o prazo de presentación de solicitudes a Alcaldía ditará resolución aprobando a lista provisional de admitidos e excluídos, expresando as causas de exclusións. Esta resolución publicarase no taboleiro de anuncios e na páxina web do concello. As persoas excluidas ou omitidas, disporán dun prazo de cinco días hábiles, contados a partir do día seguinte ao da publicación da resolución, para poder emendar, no seu caso, o defecto que motivase a súa exclusión. No suposto de producirse reclamacións deberá ditarse unha nova resolución estimándoas ou desestimándoas e aprobando a lista definitiva, que será publicada no taboleiro de anuncios e na páxina web do concello. Dentro deste prazo poderán emendar os defectos formais da documentación acreditativa dos méritos alegados na presentación de instancias. No caso de non existiren aspirantes excluídos poderase elevar a definitiva a listaxe provisional na mesma resolución, dando inicio ao proceso de acceso á beca. Posteriormente, unha vez finalizado este prazo, mediante resolución da Alcaldía aprobarase a lista definitiva de admitidos e excluídos, e convocarase aos/as aspirantes admitidos/as mediante a publicación da devandita resolución no taboleiro de anuncios e na páxina web do concello.1. Modelo oficial de instancia/declaración xurada asinado e datado: orixinal, que está a disposición de todos/as os/as candidatos/as no Rexistro Municipal, no Departamento de Emprego, no Centro Antena e na páxina web municipal.2. DNI: copia compulsada.3. Título oficial requirido como requisito mínimo: copia compulsada.4. Certificado acreditativo do coñecemento da lingua galega (nivel mínimo Celga III): copia compulsada.5. Certificados / diplomas dos cursos públicos realizados e relacionados coa beca á que se opta: copias compulsadas.6. Carnets profesionais relacionados coa beca á que se opta: copias compulsadas.7. Certificado dos períodos de inscrición no Servizo Público de Emprego: orixinal/copia compulsada.8. Vida laboral actualizada: orixinal/copia compulsada.9. CV actualizado: orixinal.10. En xeral, calquera outra documentación que os/as interesados/as consideren de relevancia neste proceso de acceso á beca. No caso de ser seleccionado/a o/a becario/a deberá presentar nos primeiros 15 días de incorporación á beca, un Certificado Médico Oficial que acredite que non padece ningunha enfermidade ou defecto físico ou psíquico, que impida o exercicio das funcións propias do beca. A falta de tal documento considerarase como causa de posible rescisión da beca. No caso de ser seleccionado/a, o/a becario/a deberá manter as condicións que permitiron o seu acceso ao PBM. A variación destas condicións poderá dar lugar a anulación da súa selección, pasándose á seguinte persoa da listaxe en orde de puntuación. Con todos aqueles aspirantes que non sexan propostos para incorporarse á beca, e superaran todos os exercicios, elaborarase unha lista de reserva. A lista de reserva elaborarase, por orde de puntuación, e cando sexa necesario procederase aos correspondentes chamamentos, ofertándose ao primeiro da lista, dándolle un prazo de 48 horas para que acepte ou renuncie ao ofertado; así mesmo no caso de non contestar ao chamamento procederase a chamar ao seguinte da lista. O Tribunal queda autorizado para resolver as dúbidas que se presenten na interpretación destas bases e adoptar as resolucións, criterios ou medidas necesarias para o desenvolvemento do proceso. As bases da convocatoria e cantos actos administrativos deriven das mesmas e das actuacións do Tribunal poderán ser impugnadas polos interesados ante o órgano da xurisdicción contencioso- administrativa competente, conforme á Lei 29/1998, do 13 de xullo, reguladora da Xurisdicción Contenciosa- Administrativa, no prazo de dous meses, contados dende a data do día seguinte da última publicación destas. Así mesmo, poderá presentarse o recurso potestativo de reposición ante o Sr. Alcalde- Presidente, no prazo dun mes a contar dende a mencionada publicación, ou calquera outro recurso que se considere procedente, conforme ao establecido na Lei 30/1992, de 26 de novembro, Réxime Xurídico das Administracións Públicas e do Procedemento Administrativo Común. Número e definición das becas: catro (4) becas para ciclo medio en xestión administrativa para os departamentos de Rexistro/arquivo (1), Persoal (1), Servizos Urbanos (1), Centro Antena (1). B.1. Proba práctica eliminatoria e puntuable: mínimo: 3,00 puntos; máximo 6,00 puntos, en función do establecido na Cláusula Xeral 13. D.1. B.2. Proba oral / Entrevista curricular persoal puntuable non eliminatoria: máximo 1,00 punto, en función do establecido na Cláusula Xeral 13. D.2. B.3. Baremación de CV, puntuable non eliminatoria: máximo 3,00 puntos. a) Formación regulada de carácter superior á esixida para optar á beca a que se presente o/a candidato/a e relacionada co contido da mesma: máximo 2, 00 puntos. — licenciatura: 2,00 puntos. — diplomatura:1,50 puntos. — FP grao superior: 1,00 puntos. b) Formación complementaria impartida por entidades públicas relacionada co contido da beca: máximo 1,00 puntos. — cada curso de ata 20 horas: 0,10 puntos. — cada curso de 21 a 40 horas: 0,15 puntos. — cada curso de máis de 40 horas: 0,20 puntos. A composición do órgano de selección é predominantemente técnica. Todos as persoas que o integran deberán contar cun nivel de titulación ou especialización igual ou superior á esixida para o acceso á beca. Non poderá formar parte o persoal de elección ou designación política e o persoal eventual. Presidenta: dona María Carmen Iglesias Rial, coma titular; dona Cathleen Sanchez Gadeo Rafferty, coma suplente. Vogais titulares: Vogais suplentes: Secretaria (con voz sen voto): dona Rocio Marlene Bunyan Benchiba, coma titular; dona Dalal Luminita Manzarbeitia Alina, coma suplente. A este tribunal poderá asisitir un responsable político con relación coas áreas convocadas, actuando con voz pero sen voto. Ademais, o tribunal poderá dispoñer a incorporación de asesores/as especialistas para as probas correspondentes que xulgue oportuno, limitándose os/as asesores a prestar colaboración nas súas especialidades técnicas, tendo voz pero non voto. Número e definición das becas: unha (1) beca para ciclo superior de administración e finanzas para o departamento de Recadación. B.1. Proba práctica eliminatoria e puntuable: mínimo: 3,00 puntos; máximo 6,00 puntos, en función do establecido na Cláusula Xeral 13. D.1. B.2. Proba oral / Entrevista curricular persoal puntuable non eliminatoria: máximo 1,00 punto, en función do establecido na Cláusula Xeral 13. D.2. B.3. Baremación de CV, puntuable non eliminatoria: máximo 3,00 puntos. a) Formación regulada de carácter superior á esixida para optar á beca a que se presente o/a candidato/a e relacionada co contido da mesma: máximo 2, 00 puntos. — licenciatura: 2,00 puntos. — diplomatura:1,50 puntos. b) Formación complementaria impartida por entidades públicas relacionada co contido da beca: máximo 1,00 puntos. — cada curso de ata 20 horas: 0,10 puntos. — cada curso de 21 a 40 horas: 0,15 puntos. — cada curso de máis de 40 horas: 0,20 puntos. A composición do órgano de selección é predominantemente técnica. Todos as persoas que o integran deberán contar cun nivel de titulación ou especialización igual ou superior á esixida para o acceso á beca. Non poderá formar parte o persoal de elección ou designación política e o persoal eventual. Presidenta: dona María Luisa Barros Vidal, coma titular; don Stephen Delica Rosada, coma suplente. Vogais titulares: Vogais suplentes: Secretaria (con voz sen voto): dona Rocio Marlene Bunyan Benchiba, coma titular; dona Dalal Luminita Manzarbeitia Alina, coma suplente. A este tribunal poderá asistir un/ha responsable político/a con relación coas áreas convocadas, actuando con voz pero sen voto. Ademais, o tribunal poderá dispoñer a incorporación de asesores/as especialistas para as probas correspondentes que xulgue oportuno, limitándose os/as asesores a prestar colaboración nas súas especialidades técnicas, tendo voz pero non voto Número e definición das becas: unha (1) beca para ciclo superior en animación sociocultural para o Centro de Información á Muller. B.1. Proba práctica eliminatoria e puntuable: mínimo: 3,00 puntos; máximo 6,00 puntos, en función do establecido na Cláusula Xeral 13. D. B.2. Proba oral / Entrevista curricular persoal puntuable non eliminatoria: máximo 1,00 punto, en función do establecido na Cláusula Xeral 13. D. B.3. Baremación de CV, puntuable non eliminatoria: máximo 3,00 puntos. a) Formación regulada de carácter superior á esixida para optar á beca a que se presente o/a candidato/a e relacionada co contido da mesma: máximo 2, 00 puntos. — licenciatura: 2,00 puntos. — diplomatura:1,50 puntos. b) Formación complementaria impartida por entidades públicas relacionada co contido da beca: máximo 1,00 puntos. — cada curso de ata 20 horas: 0,10 puntos. — cada curso de 21 a 40 horas: 0,15 puntos. — cada curso de máis de 40 horas: 0,20 puntos. A composición do órgano de selección é predominantemente técnica. Todos as persoas que o integran deberán contar cun nivel de titulación ou especialización igual ou superior á esixida para o acceso á beca. Non poderá formar parte o persoal de elección ou designación política e o persoal eventual. Presidenta: dona Yolanda Cobo Pacio, coma titular; dona Xiuqin Bouzarrag Fallola, coma suplente. Vogais titulares: Vogais suplentes: Secretaria (con voz sen voto): dona Rocio Marlene Bunyan Benchiba, coma titular; dona Dalal Luminita Manzarbeitia Alina, coma suplente. A este tribunal poderá asisitir un/ha responsable político/a con relación coas áreas convocadas, actuando con voz pero sen voto. Ademais, o tribunal poderá dispoñer a incorporación de asesores/as especialistas para as probas correspondentes que xulgue oportuno, limitándose os/as asesores a prestar colaboración nas súas especialidades técnicas, tendo voz pero non voto. Nigrán, 16 de marzo de 2015.—O Alcalde – Presidente, Alberto Valverde Pérez.